Na osnovu člana 4 stav 1 Pravilnika o bližem načinu, postupku i vrednovanju kriterijuma za dodjelu Državne nagrade Oktoih („Službeni list CG“, br. 59/19, 127/21 i 123/22), Ministarstvo prosvjete raspisuje

**KONKURS ZA**

**DODJELU DRŽAVNE NAGRADE „OKTOIH“ U 2023. GODINI**

Državna nagrada „Oktoih“ dodjeljuje se građaninu/građanki Crne Gore ili pravnom licu koje ima sjedište na teritoriji Crne Gore, za ostvarene izuzetne rezultate u oblasti vaspitanja i obrazovanja, kao i učeničkog i studentskog standarda.

Ukupno se mogu dodijeliti 3 nagrade.

**KRITERIJUMI**

**Dodjela nagrada vrši se na osnovu sljedećih kriterijuma:**

**Kriterijumi za dodjelu Nagrade nastavniku su:**

1. Mišljenje direktora o rezultatima kvaliteta procesa nastave/učenja na osnovu Izvještaja o internoj evaluaciji, odnosno procjene uspješnosti rada nastavnika, u skladu sa Priručnikom za škole Zavoda za školstvo
2. Stručno usavršavanje i napredovanje
3. Mentorstvo učenicima koji su osvojili prvo, drugo ili treće mjesto na državnim i međunarodnim takmičenjima, u skladu sa Zakonom
4. Podrška učenicima u vannastavnim aktivnostima
5. Autorstvo udžbenika, priručnika, radne sveske, nastavnog sredstava ili objavljenog stručnog i naučnog rada
6. Učešće u izradi obrazovnih programa
7. Učešće u programima i projektima, koje organizuje država, lokalna zajednica ili međunarodne organizacije

**Kriterijumi za dodjelu Nagrade akademskom osoblju su:**

1. Akademsko zvanje (redovni profesor, vanredni profesor, docent)
2. Objavljeni naučni radovi na SCI/SCIE, SSCI i AHCI listi
3. Mentorstvo studentima magistarskih i doktorskih studija
4. Objavljeni naučni radovi u domaćim i inostranim časopisima
5. Autorstvo udžbenika
6. Status gostujućeg predavača na ustanovama visokog obrazovanja koje su visoko rangirane na listi ustanova visokog obrazovanja (Webometrics Rang lista, Šangajska lista, Tajmsovo svjetsko univerzitetsko rangiranje za visoko obrazovanje)
7. Angažman u međunarodno priznatim naučnoistraživačkim centrima

**Kriterijumi za dodjelu nagrade licenciranoj obrazovno-vaspitnoj ustanovi su:**

1. Izvještaj o utvrđivanju kvaliteta obrazovno-vaspitnog rada ustanove Zavoda za školstvo, odnosno Centra za stručno obrazovanje
2. Osvojeno prvo, drugo ili treće mjesto na državnim i međunarodnim takmičenjima, u skladu sa zakonom
3. Podrška učenicima kroz realizaciju vannastavnih aktivnosti (sekcije, klubovi, projekti, programi, rad sa djecom sa posebnim obrazovnim potrebama i talentovanim učenicima)
4. Doprinos razvoju države i lokalne zajednice (aktivnosti koje organizuje država, lokalna zajednica ili međunarodne organizacije)
5. Izdavanje školskog časopisa, postojanje ažurirane internet stranice i uspješna međunarodna saradnja učenika i nastavnika

**Kriterijumi za dodjelu Nagrade licenciranoj ustanovi visokog obrazovanja su:**

1. Izvještaj o eksternoj evaluaciji
2. Pozicija na međunarodno priznatoj rang listi ustanova visokog obrazovanja (Webometrics Rang lista, Šangajska lista, Tajmsovo svjetsko univerzitetsko rangiranje za visoko obrazovanje)
3. Internacionalizacija (mobilnost akademskog osoblja i studenata, sporazumi i učešće u projektima)

**POTREBNA DOKUMENTA**

**Za dodjelu Nagrade nastavniku:**

1. Obrazloženje predlagača
2. Mišljenje direktora o rezultatima kvaliteta procesa nastave/učenja
3. Ovjerena kopija Rješenja o napredovanju u zvanju
4. Dokaz Ispitnog centra ili Centra za stručno obrazovanje o mentorstvu učenicima koji su osvojili jedno od prva tri mjesta na državnim i međunarodnim takmičenjima
5. Potvrda ustanove o vannastavnim aktivnostima
6. Dokaz o autorstvu udžbenika, priručnika, radne sveske, nastavnog sredstava ili objavljenog stručnog i naučnog rada
7. Dokaz (potvrda Zavoda za školstvo ili Centra za stručno obrazovanje) o učešću u komisijama za izradu obrazovnih programa
8. Dokaz izdat od nadležne institucije o učešću u programima i projektima

**Za dodjelu nagrade akademskom osoblju:**

1. Obrazloženje predlagača
2. Dokaz o akademskom zvanju
3. Dokaz o objavljenim naučnim radovima
4. Dokaz nadležne institucije o mentorstvu studentima
5. Dokaz o statusu gostujućeg predavača
6. Dokaz o angažmanu u međunarodno priznatim naučnoistraživačkim centrima

**Za dodjelu nagrade licenciranoj obrazovno-vaspitnoj ustanovi:**

1. Obrazloženje predlagača
2. Dokaz Ispitnog centra ili Centra za stručno obrazovanje o osvojenim nagradama na državnom i međunarodnom takmičenju
3. Dokaz o podršci učenicima kroz realizaciju vannastavnih aktivnosti
4. Dokaz o doprinosu razvoja države i lokalne zajednice
5. Dokaz o izdavanju školskog časopisa, ažurirane internet stranice i uspješne međunarodne saradnja učenika i nastavnika

Napomena: Izvještaj o utvrđivanju kvaliteta obrazovno-vaspitnog rada ustanove, Žiri će pribaviti po službenoj dužnosti.

**Za dodjelu Nagrade licenciranoj ustanovi visokog obrazovanja**:

1. Obrazloženje predlagača
2. Kopija izvještaja o eksternoj evaluaciji
3. Dokaz o poziciji na međunarodno priznatoj rang listi ustanova visokog obrazovanja
4. Dokaz o internacionalizaciji.

**ROK ZA PODNOŠENJE DOKUMENATA**

Rok za podnošenje dokumenata je do 17. novembra 2023. godine.

Podnijeta konkursna dokumenta se ne vraćaju.

Prijedlog se podnosi u pisanoj formi uz naznaku „Ne otvarati“. Predlagač je dužan da uz prijedlog dostavi i pisane dokaze za obrazloženje prijedloga.

Prijedlozi koji ne budu dostavljeni Žiriju u naznačenom roku, neće se razmatrati.

Dokumenta treba dostaviti poštom na adresu:

Ministarstvo prosvjete

Žiriju za dodjelu Državne nagrade „Oktoih“

Ul. Vaka Đurovića b. b. 81000 Podgorica

Poštanski fah 110

Broj: 05/3-01-011/23-1069/2

Podgorica, 18. oktobar 2023. godine